Не бих казала, че е скъпо. Фотополимерните фасети са с цена наполовина от керамичните, но пък изискват повече поддръжка заради промяната в цвета. Един път годишно трябва да се полират, за да се освежат. Цената на керамичните фасети е по-висока заради липсата на този недостатък. Но цената не се определя толкова от материалите, а от методиката на работа, от уменията на оператора, от това до колко добре е планиран случаят и не на последно място има ли гранция, която предлага стоматологът за своите възстановявания.
Керамичните фасети са с по-високи цени и заради красивия краен резултат. Пак подчертавам, има и варианти на по-ниски цени, като фотополимерни фасети или пък бондинг (директно изграждане с фотополимер).